
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1313 

27 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υλοποίηση προγράμματος επαγγελματικής κατάρτισης 
και εκπαίδευσης (ΛΑΕΚ), υλοποιούμενο από φορείς 
εκπροσώπησης των εργοδοτών για εργαζόμενους σε 


μικρές επιχειρήσεις, έτους 2004. 1 

Ανάθεση της συνέχισης της εκτέλεσης του Τακτικού 
Προϋπολογισμού 2004 της ΡΑΘΕ, στη Διεύθυνση Οι¬ 
κονομικών Υπηρεσιών (ΔΟΥ) του Υπουργείου Εμπορι¬ 
κής Ναυτιλίας. 2 


ΑΠΟΦΑΣΕΙ Σ 

Αριθ. 2167/30 (1) 

Υλοποίηση προγράμματος επαγγελματικής κατάρτισης και 
εκπαίδευσης (ΛΑΕΚ), υλοποιούμενο από φορείς εκπρο¬ 
σώπησης των εργοδοτών για εργαζόμενους σε μικρές 
επιχειρήσεις, έτους 2004. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 

ΟΡΓΑΝΙΣΜΟΥ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του Ν. 2224/1994 

Β. του Ν. 2336/1995 

Γ. του Ν. 2434/1996 

Δ. του Ν.2956/2001 

2. Τη με υπ’ αριθμ. 186/17/3.8.2004 απόφαση της Επιτρο¬ 
πής Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την υλοποίηση προγράμματος επαγγελματικής κατάρτι¬ 
σης και εκπαίδευσης (ΛΑΕΚ), υλοποιούμενο από φορείς εκ¬ 
προσώπησης των εργοδοτών για εργαζόμενους σε μικρές 
επιχειρήσεις, έτους 2004 ως εξής: 

ΕΙΣΑΓΩΓΗ 

Με στόχο να διευρυνθούν οι ευκαιρίες κατάρτισης των ερ¬ 
γαζομένων στις μικρές επιχειρήσεις (1-25 εργαζόμενοι) η 
Επιτροπή Διαχείρισης του ΛΑΕΚ με τη με αριθμ 
186/17/3.8.2004 απόφασή της κατήρτισε πρόγραμμα επαγ¬ 
γελματικής κατάρτισης και εκπαίδευσης υλοποιούμενο από 
φορείς εκπροσώπησης των εργοδοτών για μικρές επιχειρή¬ 
σεις, οι οποίες απασχολούν 1 - 25 εργαζόμενους, με τον δια¬ 


κριτικό τίτλο "ΠΡΟΓΡΑΜΜΑ ΚΑΤΑΡΤΙΣΗΣ ΛΑΕΚ ΓΙΑ ΕΡΓΑ¬ 
ΖΟΜΕΝΟΥΣ ΣΕ ΜΙΚΡΕΣ ΕΠΙΧΕΙΡΗΣΕΙΣ ΈΤΟΥΣ 2004". 

ΚΕΦΑΛΑΙΟ Ιο 

0 ΔΙΚΑΙΟΥΧΟΙ ΦΟΡΕΙΣ: 

Στα πλαίσια του προγράμματος αυτού, φορείς υλοποίησης 
είναι οι οριζόμενοι από το καταστατικό τους φορείς εκπρο¬ 
σώπησης των εργοδοτών. Οι εν λόγω φορείς είτε ανεξάρτη¬ 
τα, είτε σε συνεργασία με αντίστοιχους φορείς εκπροσώπη¬ 
σης των εργαζομένων - εργατικά κέντρα - μπορούν να υπο¬ 
βάλλουν πρόταση για την χρηματοδότηση της κατάρτισης 
των εργαζομένων των επιχειρήσεων του κλάδου που καλύ¬ 
πτουν. 

Επίσης στο ανωτέρω πρόγραμμα κατάρτισης μπορούν να 
συμμετέχουν και εργαζόμενοι: 

• των οποίων οι εργοδότες δεν καλύπτονται από φορείς εκ¬ 
προσώπησης εργοδοτών ή 

• των οποίων οι εργοδότες δεν επιθυμούν τη συμμετοχή 
τους σε πρόγραμμα κατάρτισης μέσω του φορέα εκπροσώ¬ 
πησης του κλάδου τους ή 

• το αντικείμενο απασχόλησής τους δεν τους επιτρέπει να 
έχουν σταθερό εργοδότη αλλά καταβάλλεται γι’ αυτούς η ερ- 
γοδοτική εισφορά (0,45%). 

Οι ανωτέρω εργαζόμενοι πρέπει να απευθύνονται στο Ερ¬ 
γατικό Κέντρο της περιοχής τους, όπου σε συνεργασία με 
φορέα εκπροσώπησης των εργοδοτών υποβάλλεται, από τον 
τελευταίο, πρόταση για υλοποίηση προγράμματος κατάρτι¬ 
σης υπό την προϋπόθεση ότι τηρούνται οι όροι και οι προϋ¬ 
ποθέσεις της εγκυκλίου. 

• ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ: 

Στο πρόγραμμα επαγγελματικής κατάρτισης εντάσσονται 
οι επιχειρήσεις: 

• που επιθυμούν να καταρτίσουν το προσωπικό τους και εί¬ 
ναι μέλη των φορέων εκπροσώπησης των εργοδοτών του 
κλάδου τους, οι οποίοι αναλαμβάνουν την υλοποίηση του 
προγράμματος κατάρτισης. 

• που καταβάλλουν στο ΙΚΑ την εργοδοτική εισφορά 
0,45% για τους εργαζόμενούς τους για το έτος 2004. 

• που απασχολούν από 1 έως 25 εργαζόμενους. 

• που το πρόγραμμα κατάρτισης το οποίο συμμετέχουν 
δεν χρηματοδοτείται από άλλο φορέα. 

• που δεν χρηματοδοτούνται από άλλο πρόγραμμα κατάρ- 
τισηςτου Ο.Α.Ε.Δ. και του ΛΑΕΚ για τους εργαζόμενους που 
λαμβάνουν μέρος στο συγκεκριμένο πρόγραμμα κατάρτι¬ 
σης. 

• ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Η χρηματοδότηση του προγράμματος αυτού, ανέρχεται σε 
ποσό ύψους 15.600.000,00 Ευρώ και θα γίνει από τον προϋ¬ 
πολογισμό του Λογαριασμού για την απασχόληση και την 
Επαγγελματική Κατάρτιση. 

Το παραπάνω ποσό έχει κατανεμηθεί ανά Νομό κατά Περι¬ 
φερειακή Δ/νση. 

• ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ: 

Τα προγράμματα κατάρτισης θα πρέπει να υλοποιηθούν 
έως και τις 31.3.2005. 

ΚΕΦΑΛΑΙΟ 2ο 

• ΟΡΟΙ ΥΛΟΠΟΙΗΣΗΣΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ: 

1. Τα προγράμματα κατάρτισης μπορούν να υλοποιούνται 
σε ιδιόκτητους χώρους των φορέων εκπροσώπησης των ερ¬ 
γοδοτών, σε πιστοποιημένες δομές ΚΕΚ, στις δομές της 
"Επαγγελματικής Κατάρτισης Α.Ε." καθώς και σε χώρους εκ¬ 
παιδευτικής δραστηριότητας οι οποίοι εποπτεύονται και 
ελέγχονται από το Υπουργείο Εθνικής Παιδείας και Θρη¬ 
σκευμάτων και τον Ο.Ε.Ε.Κ. (δημόσια ή ιδιωτικά Δημοτικά, 
Γυμνάσια, Λύκεια, ΙΕΚ, ΤΕΕ). 

Με τον όρο "ιδιόκτητους χώρους" εννοούμε χώρους που 
έχει στην δικαιοδοσία του ο φορέας κατόπιν αγοράς, μίσθω¬ 
σης ή παραχώρησης. 

Οι χώροι στους οποίους θα πραγματοποιούνται τα προ¬ 
γράμματα κατάρτισης των εργαζομένων πρέπει να πληρούν 
τις παρακάτω βασικές προϋποθέσεις: 

• Να έχουν επαρκή επιφάνεια ανάλογη με τον αριθμό των 
καταρτιζομένων 

• Να μην είναι υπόγειοι 

• Να διαθέτουν καλό αερισμό 

• Να έχουν επαρκή χώρο διαλείμματος 

• Να διαθέτουν τον απαραίτητο εκπαιδευτικό εξοπλισμό 

• Να διαθέτουν τις απαραίτητες προδιαγραφές υγιεινής 
και ασφάλειας 

2. Τα προγράμματα κατάρτισης πρέπει να πραγματοποι¬ 
ούνται εκτός ωραρίου εργασίας. 

3. Οι διδακτικές ώρες των προγραμμάτων κατάρτισης δεν 
πρέπει να υπερβαίνουν τις πέντε (5) ώρες ημερησίως. 

4. Τα προγράμματα κατάρτισης πρέπει να περιλαμβάνουν 
μόνο θεωρητική διδασκαλία και η διάρκεια τους μπορεί να κυ¬ 
μαίνεται από είκοσι (20) έως πενήντα (50) ώρες. 

5. Η θεματολογία των προγραμμάτων κατάρτισης και το 
περιεχόμενό τους πρέπει να έχει σαν στόχο όχι μόνο στη βελ¬ 
τίωση των εργαζομένων στη θέση εργασίας τους αλλά και 
στη γενικότερη εργασιακή τους προοπτική. 

6. Κατά τη διάρκειατης κατάρτισης, οι καταρτιζόμενοι πρέ¬ 
πει να έχουν την ιδιότητα του εργαζόμενου στις συμμετέχου- 
σες επιχειρήσεις στο πρόγραμμα κατάρτισης 

Κατ' εξαίρεση οι εργαζόμενοι σε εποχικές επιχειρήσεις 
(άρθρο 24 του Ν. 1836/1989) μπορούν να καταρτίζονται, και 
κατά το χρονικό διάστημα που οι επιχειρήσεις αυτές δεν λει¬ 
τουργούν. 

7. Κατά τη διάρκεια κάθε εκπαιδευτικής ώρας δικαιολογεί¬ 
ται η παρουσία μέχρι δύο (2) εκπαιδευτών. 

8. Δεν είναι δυνατή η συμμετοχή του ίδιου εργαζόμενου σε 
παραπάνω του ενός (1) προγράμματος κατά τη διάρκειατης 
ισχύος της παρούσης εγκυκλίου. 

9. Σε κάθε πρόγραμμα κατάρτισης δε μπορούν να συμμε¬ 
τέχουν λιγότεροι από δέκα (10) και περισσότεροι από είκοσι 
πέντε (25) καταρτιζόμενοι. 

10. Κατά τη διάρκειατης υλοποίησης των προγραμμάτων 
κατάρτισης πρέπει να τηρείται παρουσιολόγιο (Υπόδειγμα 6) 
για τους καταρτιζόμενους. 


Το παρουσιολόγιο αποτελεί απαραίτητο δικαιολογητικό 
για την αποπληρωμή του προγράμματος κατάρτισης. 

11. Οι απουσίες για κάθε καταρτιζόμενο δεν πρέπει να 
υπερβαίνουν το 1/5 του συνόλου των ωρών κατάρτισης που 
έχουν αναγγελθεί γι' αυτόν στην αίτηση υπαγωγής στο πρό¬ 
γραμμα (Υπόδειγμα 1). Ο παραπάνω αριθμός των απουσιών 
όμως δεν μπορεί να χρησιμοποιηθεί ως αιτιολογία για την πε¬ 
ρικοπή ή την ακύρωση μέρους της υλοποίησης του αναλυτι¬ 
κού προγράμματος. 

12. Κατά την διάρκεια υλοποίησης του προγράμματος ο 
αριθμός των ατόμων που θα καταρτισθούντελικά, δεν πρέπει 
να είναι μικρότερος του 50% του αριθμού των ατόμων που 
έχει δηλωθεί στην αρχική πρόταση του φορέα εκπροσώπη¬ 
σης των εργοδοτών (Υπόδειγμα 1), λαμβανομένων υπόψη 
των αλλαγών που δύναται να κάνει ο φορέας εκπροσώπησης 
εργοδοτών πριν την έναρξη υλοποίησης του προγράμματος 
κατάρτισης. 

13. Η υλοποίηση του προγράμματος κατάρτισης δε δύνα- 
ται να διακοπεί ή αναβληθεί για περισσότερες από τρεις (3) 
συνεχόμενες εκπαιδευτικές ημέρες όπως αυτές ορίζονται 
στο αναλυτικό ωρολόγιο πρόγραμμα (Υπόδειγμα 4). Σ' αυτή 
τη περίπτωση το πρόγραμμα δεν αποπληρώνεται αλλά δύνα- 
ται να επαναληφθεί η υλοποίησή του από την αρχή. 

14. Μετά την αξιολόγηση των εγκριθέντων προς υλοποίη¬ 
ση προγραμμάτων, δεν επιτρέπονται αλλαγές: 

• Στα αντικείμενα κατάρτισης 

• Στο περιεχόμενο και τις ώρες του αναλυτικού προγράμ¬ 
ματος 

• Στις ειδικότητες των καταρτιζομένων 

• Στον τόπο υλοποίησης των προγραμμάτων 

• Στα ονόματα των εκπαιδευτών όπως αναφέρονται στο 
ΩΡΟΛΟΓΙΟ ΠΡΟΓΡΑΜΜΑ - ΚΑΤΑΣΤΑΣΗ ΕΚΠΑΙΔΕΥΤΩΝ 
(Υπόδειγμα 4) 

Στο Υπόδειγμα (4), για κάθε εκπαιδευτή που ορίζεται από 
τον φορέα εκπροσώπησης εργοδοτών, παρέχεται η δυνατό¬ 
τητα ορισμού μέχρι δύο αναπληρωτών αυτού. Αντικατάστα¬ 
ση εκπαιδευτή, σε περίπτωση κωλύματος, είναι δυνατή μόνο 
από τους αναπληρωτές που έχουν οριστεί γι'αυτόν στο σχε¬ 
τικό Υπόδειγμα. 

15. Επιτρέπονται αλλαγές: 

• αντικατάστασης ή μείωσης μέχρι του 1/3 του συνολικού 
αριθμού είτε των καταρτιζομένων είτε των επιχειρήσεων, 
που έχει δηλωθεί κατά την υποβολή της προς αξιολόγηση 
πρότασης του φορέα για την υλοποίηση του προγράμμα¬ 
τος. 

• στην ημερομηνία έναρξης του προγράμματος κατάρτι¬ 
σης 

• στη διαμόρφωση του ωρολογίου προγράμματος 

• στη χρονική διάρκεια του προγράμματος 

Για οποιαδήποτε αλλαγή που αφορά τα παραπάνω ο φο¬ 
ρέας εκπροσώπησης των εργοδοτών, υποχρεούται να ενη¬ 
μερώνει γραπτώς (με έγγραφο, ίαχ κ.λ.π.) και εκ των προτέ- 
ρων (τουλάχιστον δύο ημέρες πριν) την Υπηρεσία του ΟΑΕΔ 
στην οποία έχει κατατεθεί ο φάκελος υλοποίησης του προ¬ 
γράμματος κατάρτισης. 

16. Το μέσο ωριαίο κόστος ανά καταρτιζόμενο ορίζεται στο 
ποσό των δώδεκα Ευρώ και πενήντα λεπτών (12,50) και περι¬ 
λαμβάνει: 

• επτά Ευρώ και πενήντα λεπτά (7,50) ως μέσο ωριαίο κό¬ 
στος ανά καταρτιζόμενο, που αφορά τις δαπάνες υλοποίη¬ 
σης του προγράμματος κατάρτισης. 

• πέντε Ευρώ (5) ως ωριαία αποζημίωση σίτισης και μετα¬ 
κίνησης ανά καταρτιζόμενο. 

Στην περίπτωση που το πρόγραμμα κατάρτισης υλοποιεί¬ 
ται σε συνεργασία με αντίστοιχο φορέα εκπροσώπησης των 
εργαζομένων - εργατικό κέντρο - το μέσο ωριαίο κόστος υλο- 

ποίησης του προγράμματος, αυξάνεται κατά ένα ευρώ και 
πενήντα λεπτά (1,50) την ώρα. 

Ως εκπαιδευτική ώρα λογίζεται και αποπληρώνεται η διάρ¬ 
κεια των σαράντα πέντε λεπτών (45'). 

17. Η επιλογή του αντικειμένου κατάρτισης για την υλοποίη¬ 
ση ενός προγράμματος κατάρτισης θα πρέπει να γίνει από τα 
αντικείμενα κατάρτισης όπως ορίζονται στο ΠΑΡΑΡΤΗΜΑ (2). 

18. Κάθε πρόγραμμα κατάρτισης μπορεί να περιλαμβάνει 
διδακτική ύλη που εντάσσεται σε μία ή σε δύο το πολύ θεμα¬ 
τικές ενότητες των αντικειμένων κατάρτισης που αναφέρο- 
νται στο ΠΑΡΑΡΤΗΜΑ (2). 

19. Κάθε πρόταση που υποβάλλει ο φορέας εκπροσώπη¬ 
σης εργοδοτών για την υλοποίηση ενός προγράμματος κα¬ 
τάρτισης θα πρέπει να περιλαμβάνει εργαζόμενους από τέσ¬ 
σερις (4) τουλάχιστον επιχειρήσεις. 

ΚΕΦΑΛΑΙΟ 3ο 

• ΔΙΑΔΙΚΑΣΙΑ ΠΡΟΚΗΡΥΞΗΣ ΚΑΙ ΥΠΟΒΟΛΗΣ ΤΩΝ ΠΡΟ¬ 
ΤΑΣΕΩΝ ΓΙΑ ΥΛΟΠΟΙΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

• ΥΠΟΒΟΛΗ ΠΡΟΤΑΣΕΩΝ ΥΛΟΠΟΙΗΣΗΣ ΠΡΟΓΡΑΜΜΑ¬ 
ΤΟΣ ΚΑΤΑΡΤΙΣΗΣ 

Οι φάκελοι των προτάσεων υλοποίησης θα κατατίθενται 
ειςδιπλούν στην Υπηρεσία του Ο.Α.Ε.Δ. όπου υπάγεταιοτό- 
πος υλοποίησης του προγράμματος, εντός του οριζόμενου 
στη προκήρυξη χρονικού διαστήματος και θα περιλαμβά¬ 
νουν τα εξής: 

• ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΠΡΟ¬ 
ΤΑΣΕΩΝ ΓΙΑ ΑΞΙΟΛΟΓΗΣΗ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

1. Μαγνητικό μέσο (δισκέτα) όπου θα περιέχεται σε μορφή 
θχοθΙ συγκεντρωτικός πίνακας πέντε στηλών με τα εξής πε¬ 
δία: 

• Επώνυμο 

• Όνομα 

• Όνομα πατρός 

• Αριθμός φορολογικού μητρώου (Α.Φ.Μ.) 

• Αριθμός μητρώου ασφαλισμένου στο ΙΚΑ 

όλων των εργαζομένων που έλαβαν μέρος σε προγράμμα¬ 
τα κατάρτισης που υλοποίησε ο φορέας εκπροσώπησης ερ¬ 


ΕΠΩΝΥΜΟ 

ΟΝΟΜΑ 

ΟΝΟΜΑ 

Α.Φ.Μ. 

Α.Μ.Α 



ΠΑΤΡΟΣ 




γοδοτών το προηγούμενο έτος (2003). 

Η παραπάνω δισκέτα θα προσκομίζεται μόνο μία φορά 
στην αρμόδια Υπηρεσία του ΟΑΕΔ και θα αφορά το σύνολο 
των προτάσεων για υλοποίηση προγραμμάτων κατάρτισης 
ΛΑΕΚ που πρόκειται να καταθέσει ο συγκεκριμένος φορέας 
εκπροσώπησης εργοδοτών το έτος 2004. 

Π.χ. Σε περίπτωση υποβολής από τον φορέα εκπροσώπη¬ 
σης εργοδοτών τριών (3) προτάσεων για αξιολόγηση, θα 
προσκομίζεται μόνο μία(1) δισκέτα. 

2. Εκτύπωση που παραπάνω πίνακα κατά αύξουσα αλφα¬ 
βητική σειρά. 

Η παραπάνω εκτύπωση θα προσκομίζεται μόνο μία φορά 
στην αρμόδια Υπηρεσία του ΟΑΕΔ και θα αφορά το σύνολο 
των προτάσεων για υλοποίηση προγραμμάτων κατάρτισης 
ΛΑΕΚ που πρόκειται να καταθέσει ο συγκεκριμένος φορέας 
εκπροσώπησης εργοδοτών το έτος 2004. 

3. Αίτηση υπαγωγής στο πρόγραμμα (Υπόδειγμα 1) 

Στην αίτηση αυτή θα συμπληρώνονται από τον φορέα εκ¬ 
προσώπησης των εργοδοτών επακριβώς και ευκρινώς: 

α) τα στοιχεία του φορέα. 

β) τα στοιχεία του φορέα εκπροσώπησης των εργαζομέ¬ 
νων ή του Εργατικού Κέντρου σε περίπτωση που υπάρχει 
συμμετοχή αυτού στο πρόγραμμα. 


γ) τα στοιχεία του προγράμματος, όπου πρέπει να ορίζεται 
ρητά και με σαφήνεια ο τόπος υλοποίησης της κατάρτισης. 
Στη περίπτωση όπου η κατάρτιση ανατίθεται για υλοποίηση 
από το φορέα σε ΚΕΚ, θα πρέπει να αναφέρεται η επωνυμία 
και ο κωδικός πιστοποίησης του ΚΕΚ. 

δ) ο προϋπολογισμός του προγράμματος. 

ε) οι ενότητες που αποτελούν τα κριτήρια αξιολόγησης της 
πρότασης. 

Κάθε αίτηση υπαγωγής στο πρόγραμμα αφορά ένα μόνο 
τμήμα καταρτιζομένων. 

Στο Υπόδειγμα (1) θα πρέπει να διακρίνεται με ευχέρεια η 
σφραγίδα του φορέα εκπροσώπησης των εργοδοτών, όπου 
αναγράφεται η επίσημη επωνυμία αυτού. 

4. Πίνακας επιχειρήσεων. 

Ο πίνακας αυτός συμπληρώνεται από τον φορέα εκπρο¬ 
σώπησης των εργοδοτών και αναγράφονται τα εξής: 

Α. η επωνυμία κάθε επιχείρησης που θα συμμετέχει στο 
πρόγραμμα κατάρτισης, 

Β. ο αριθμός των συμμετεχόντων εργαζομένων ανά επιχεί¬ 
ρηση. 

5. Απόσπασμα πρακτικού Δ.Σ. του φορέα εκπροσώπησης 
εργοδοτών όπου θα αναφέρεται η έγκρισή του για την υλο¬ 
ποίηση του προγράμματος και ο ορισμός ενός ατόμου ως 
υπεύθυνου για το πρόγραμμα κατάρτισης. 

Επίσης προκειμένου να εισπράξει ο φορέας επιδότηση για 
αγορά εκπαιδευτικού εξοπλισμού πρέπει να αναφέρει στο 
απόσπασμα πρακτικού του Δ.Σ (ή σε Δήλωση, του Ν. 
1599/1986) που υποβάλλει ότι δεν έχει επιδοτηθεί για εκπαι¬ 
δευτικό εξοπλισμό κατά το τρέχον καθώς και για τα δύο (2) 
προηγούμενα έτη ισχύος του Προγράμματος ΛΑΕΚ 1-20. 

6. Απόσπασμα πρακτικού Δ.Σ. του αντίστοιχου φορέα εκ¬ 
προσώπησης του κλάδου των εργαζομένων ή του εργατικού 
κέντρου της περιοχής, στην περίπτωση που υπάρχει συνερ¬ 
γασία με το φορέα εκπροσώπησης εργοδοτών, καθώς και το 
είδος της συνεργασίας αυτής για την υλοποίηση του προ¬ 
γράμματος. 

7. Αντίγραφο πρακτικού των τελευταίων εκλογών του φο¬ 
ρέα εκπροσώπησης των εργοδοτών. Σε περίπτωση που οι 
εκλογές διεξήχθησαν χωρίς την παρουσία δικαστικού αντι¬ 
προσώπου, υποχρεούται ο φορέας να προσκομίσει ανάλογο 
αποδεικτικό έγγραφο στο οποίο θα αναφέρεται ότι στη συ¬ 
γκεκριμένη περίπτωση δεν υποχρεούται από το νόμο η πα¬ 
ρουσία, κατά τη διάρκεια των εκλογών, δικαστικού αντιπρο¬ 
σώπου. 

Σημειώνεται ότι το παραπάνω αντίγραφο πρακτικού αφο¬ 
ρά μόνο το πρακτικό της Εφορευτικής Επιτροπής και όχι τον 
κατάλογο των μελών του φορέα. 

8. Ιδιωτικό συμφωνητικό, σε περίπτωση ανάθεσης υλοποίη¬ 
σης του προγράμματος κατάρτισης σε πιστοποιημένο ΚΕΚ 
(όπου θα αναφέρεται και ο κωδικός πιστοποίησης του ΚΕΚ) ή 
στην "Επαγγελματική Κατάρτιση Α.Ε.". Οα προσκομίζεται 
επίσης ιδιωτικό συμφωνητικό, σε περίπτωση που το πρό¬ 
γραμμα κατάρτισης πρόκειται να υλοποιηθεί είτε σε εγκατα¬ 
στάσεις του φορέα εκπροσώπησης των εργοδοτών, είτε σε 
χώρο εκπαιδευτικής δραστηριότητας που εποπτεύεται και 
ελέγχεται από το Υπουργείο Εθνικής Παιδείας και Θρησκευ¬ 
μάτων και τον Ο.Ε.Ε.Κ. και την υλοποίηση υλοποίηση της εκ¬ 
παιδευτικής διαδικασίας έχει αναλάβει οποιοσδήποτε εκπαι¬ 
δευτικός φορέας. 

Θ.Δήλωση του Ν. 1599/1986 κάθε μίας από τις επιχειρήσεις 
των οποίων οι εργαζόμενοι συμμετέχουν στο πρόγραμμα, και 
στην οποία θα αναφέρεται ότι: 

α. έχει καταβάλλει για όλους τους εργαζόμενους στην επι¬ 
χείρηση, την εργοδοτική εισφορά 0,45% στο Ι.Κ.Α. για το 
έτος 2003. 

β. δεν έχει κάνει χρήση, ούτε και πρόκειται, των πόρων του 
ΛΑΕΚ μέσα από το πρόγραμμα επαγγελματικής κατάρτισης 
ΛΑΕΚ 0,45% για το έτος 2004. 

γ. δεν απασχολεί πάνω από είκοσι (25) άτομα μαζί με τα 
υποκαταστήματά της 

δ. οι εργαζόμενοί της οι οποίοι θα συμμετέχουν στο πρό¬ 
γραμμα δεν πρόκειται να παρακολουθήσουν περισσότερα 
του ενός (1) προγράμματος κατάρτισης εντός του έτους 
2004 

ε. οι καταρτιζόμενοι δεν θα απολυθούν καθ' όλο το χρονικό 
διάστημα της κατάρτισης και για τουλάχιστον δύο (2) μήνες 
μετά από αυτή εκτός και αν συντρέχει σπουδαίος λόγος σύμ¬ 
φωνα με τα αναφερόμενα στον αστικό κώδικα. 

Σε περίπτωση που εποχικές επιχειρήσεις επιθυμούν να κα¬ 
ταρτίσουν™ προσωπικό τους κατά το χρονικό διάστημα που 
δεν λειτουργούν, η παράγραφος (ε) δεν θα πρέπει να συμπε- 
ριληφθεί στην παρούσα υπεύθυνη δήλωση . 

Οι εργαζόμενοι των οποίων το αντικείμενο απασχόλησής 
τους δεντους επιτρέπει να έχουν σταθερό εργοδότη αντίτης 
παραπάνω υπεύθυνης δήλωσης μπορούν να προσκομίσουν: 

1. Βεβαίωση από τον αρμόδιο φορέα εκπροσώπησης των 
εργαζομένων ή το εργατικό κέντρο της περιοχής τους όπου 
θα αναγράφεται η ειδικότητα με την οποία απασχολούνται. 

2. Επικυρωμένο αντίγραφο του θεωρημένου για το 2004 
από το ΙΚΑ βιβλιαρίου ασθένειας τους. 

10. Σε περίπτωση που η κατάρτιση θα πραγματοποιηθεί σε 
"ιδιόκτητους χώρους", δηλαδή σε χώρους που έχει ήδη στην 
δικαιοδοσία του ο φορέας εκπροσώπησης των εργοδοτών 
κατόπιν αγοράς, μίσθωσης ή παραχώρησης, πρέπει να κατα¬ 
θέσει και το αντίστοιχο νόμιμο αποδεικτικό. 

Όλα τα παραπάνω δικαιολογητικά, εκτός από το αντίγρα¬ 
φο πρακτικού των τελευταίων εκλογών του φορέα εκπροσώ¬ 
πησης εργοδοτών, πρέπει να έχουν εκδοθεί ή συμπληρωθεί 
εντός του έτους προκήρυξης του προγράμματος 

ΚΕΦΑΛΑΙΟ 4ο 

• ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ ΕΓΚΡΙΣΗΣ ΤΩΝ ΠΡΟ¬ 
ΤΑΣΕΩΝ ΓΙΑ ΥΛΟΠΟΙΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

• ΥΠΟΒΟΛΗ ΦΑΚΕΛΟΥ 

Με την κατάθεση στην αρμόδια Υπηρεσία του Ο.Α.Ε.Δ,του 
φακέλου της κάθε πρότασης, εις διπλούν, από τον φορέα εκ¬ 
προσώπησης των εργοδοτών, πρέπει να γίνεται άμεσα λε¬ 
πτομερής έλεγχος της πληρότητας του φακέλου. 

Στη συνέχεια εφόσον ο φάκελος της πρότασης θεωρηθεί 
πλήρης, το αντίγραφο αυτού αποστέλλεται άμεσα, με υπη¬ 
ρεσία ταχυμεταφοράς (οουπθΓ) στη Διοίκηση του Ο.Α.Ε.Δ. - 
Δ/νση Συνεχιζόμενης Κατάρτισης (Α3) - Γ ραφείο ΛΑΕΚ. 

• Σε περίπτωση που ο φάκελος της πρότασης δεν θεωρεί¬ 
ται πλήρης δεν αποστέλλεται στη Δ/νση Α3, εκδίδεται άμεσα 
απορριπτική απόφαση από την αρμόδια Υπηρεσία του ΟΑΕΔ 
και τα δικαιολογητικά του φακέλου δύνανταινα επιστραφούν 
στον φορέα που τα υπέβαλε, εφόσον το επιθυμεί. 

• ΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΥΠΟΒΑΛΛΟΜΕΝΩΝ 
ΠΡΟΤΑΣΕΩΝ 

Τα κριτήρια αξιολόγησης των προτάσεων που θα υποβλη¬ 
θούν είναι τα εξής: 

• Η αναλυτική περιγραφή και σκοπός της ενέργειας και η 
σύνδεση του αιτούμενου προγράμματος κατάρτισης με τις 
εκπαιδευτικές ανάγκες των καταρτιζομένων. 

• Η οργάνωση του προγράμματος κατάρτισης. 

Το κριτήριο αφορά: 

• τα προσόντα των εκπαιδευτών 

• τη διαδικασία αναζήτησης και επιλογής των εργαζομέ¬ 
νων από τις επιχειρήσεις. 


• τη διαδικασία επιλογής των καταρτιζομένων 

• οι καταρτιζόμενοι συμμετέχουν για πρώτη φορά σε πρό¬ 
γραμμα κατάρτισης ΛΑΕΚ. 

• τον αριθμό των επιχειρήσεων που συμμετέχουν στο πρό¬ 
γραμμα 

• Η οργάνωση του περιεχομένου του αναλυτικού προ¬ 
γράμματος, της μεθοδολογίας και των διαδικασιών υλοποίη¬ 
σης. 

Το κριτήριο αυτό αφορά: 

• τη διατύπωση του περιεχομένου του αναλυτικού προ¬ 
γράμματος 

• την σύνδεση του αντικειμένου κατάρτισης με τις ειδικό¬ 
τητες των καταρτιζομένων 

• Ταπροσδοκώμενα αποτελέσματα. 

Το κριτήριο αυτό αφορά: 

• τα προσδοκώμενα αποτελέσματα των προτεινόμενων 
προγραμμάτων κατάρτισης ως προς την επαγγελματική ενί¬ 
σχυση των εργαζομένων που συμμετέχουν. 

• τις επιπτώσεις του προγράμματος κατάρτισης στην ανά¬ 
πτυξη του ανθρώπινου δυναμικού του ευρύτερου επαγγελ¬ 
ματικού κλάδου των εργαζομένων που συμμετέχουν στο 
πρόγραμμα 

• Η συνεργασία με εργατικό κέντρο της περιοχής. 

• Ο αριθμός προγραμμάτων που έχουν υλοποιηθείτο έτος 
2003 από το συγκεκριμένο φορέα (ανά Νομό ή Πανελλαδι¬ 
κά). 

• ΕΠΙΤΡΟΠΗ ΑΞΙΟΛΟΓΗΣΗΣ 

Με απόφαση της Επιτροπής Διαχείρισης του ΛΑΕΚ συστή- 
νεται δμελής Επιτροπή Αξιολόγησης των προτάσεων, στην 
οποία συμμετέχουν ως μέλη της εκπρόσωποι των Κοινωνι¬ 
κών Εταίρων και του Ο.Α.Ε.Δ., η οποία έχει ως σκοπό την 
αξιολόγηση των προτάσεων των φορέων. 

Η Επιτροπή αξιολογεί τα προγράμματα κατάρτισης βάσει 
των παραπάνω κριτηρίων και υποβάλει τις προτάσεις της 
προς έγκριση στην Επιτροπή Διαχείρισης του ΛΑΕΚ. Η από¬ 
φαση της Επιτροπής Διαχείρισης του ΛΑΕΚ εγκρίνεται τελι¬ 
κά από το Δ.Σ. του Ο.Α.Ε.Δ. 

Με την τελική έγκριση των προτάσεων, η Δ/νση Α3 - Γ ρα¬ 
φείο ΛΑΕΚ ενημερώνει εγγράφως τις κατά τόπους Υπηρε¬ 
σίες του Οργανισμού, προκειμένου να γίνει έναρξη της υλο¬ 
ποίησης των παραπάνω προγραμμάτων. 

Σε καμία περίπτωση δεν γίνεται έναρξη υλοποίησης των 
προγραμμάτων κατάρτισης πριν την κοινοποίηση των εγκρι¬ 
τικών αποφάσεων του Δ.Σ. του Ο.Α.Ε.Δ. στις αρμόδιες Υπη¬ 
ρεσίες του Οργανισμού. 

ΚΕΦΑΛΑΙΟ 5ο 

• ΔΙΑΔΙΚΑΣΙΑ ΥΠΟΒΟΛΗΣ ΦΑΚΕΛΟΥ ΓΙΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

Με την έγκριση υλοποίησης των προγραμμάτων κατάρτι¬ 
σης, οι φορείς εκπροσώπησης των εργοδοτών, καταθέτουν 
εις διπλούν τον φάκελο υλοποίησης στην αντίστοιχη Υπηρε¬ 
σία του Ο.Α.Ε.Δ. όπου υπάγεται ο τόπος υλοποίησης του 
προγράμματος αυτού, οκτώ (8) τουλάχιστον ημερολογιακές 
ημέρες πριν την ημερομηνία έναρξης της κατάρτισης, ανε¬ 
ξάρτητα από το χρόνο της διάρκειας του. 

Ως ημερομηνία υποβολής των φακέλων υλοποίησης του 
προγράμματος θεωρείται η ημερομηνία κατάθεσήςτου στην 
αρμόδια Υπηρεσία του Ο.Α.Ε.Δ. 

Σε περίπτωση που η τελευταία ημέρα για την υποβολή του 
φακέλου υλοποίησης είναι μη εργάσιμη, τα δικαιολογητικά 
κατατίθενται από τους φορείς και παραλαμβάνονται από τις 
αρμόδιες Υπηρεσίες την επομένη εργάσιμη ημέρα. 

Για κάθε πρόγραμμα κατάρτισης, θα υποβάλλεται ξεχωρι¬ 
στός φάκελος (εις διπλούν) με τα απαραίτητα δικαιολογητι- 
κά υλοποίησης. 

• ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΝΑΡΞΗ 
ΤΗΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Για κάθε πρόγραμμα κατάρτισης, ο φάκελος υλοποίησης 
πρέπει να περιλαμβάνει τα εξής δικαιολογητικά: 

1. Έντυπη αίτηση που θα αφορά την έναρξη υλοποίησης 
του προγράμματος κατάρτισης από τον φορέα εκπροσώπη¬ 
σης των εργοδοτών και όπου θα αναφέρεται η ημερομηνία 
έναρξης και λήξης υλοποίησης του προγράμματος. 

2. Δήλωση αγοράς εξοπλισμού (Υπόδειγμα 3). 

Η δήλωση αγοράς εξοπλισμού συμπληρώνεται από τον φο¬ 
ρέα εκπροσώπησης των εργοδοτών και περιλαμβάνει την πε¬ 
ριγραφή του αναγκαίου για αγορά εξοπλισμού καθώς και το 
προβλεπόμενο κόστος αυτού με την προϋπόθεση ότι η υλο¬ 
ποίηση του προγράμματος γίνεται στις εγκαταστάσεις τους. 

3. Αναλυτικό και ωρολόγιο πρόγραμμα & κατάσταση εκ¬ 
παιδευτών (Υπόδειγμα 4), 

• Στο Υπόδειγμα (4) πρέπει να ορίζονται από τον φορέα εκ¬ 
προσώπησης των εργοδοτών, αναλυτικά οι ημέρες, οι ώρες, 
τα διαλείμματα, το περιεχόμενο/ενότητες της κατάρτισης 
καθώς και το ονοματεπώνυμο καιτατυπικάπροσόντατου εκ¬ 
παιδευτή και των αναπληρωτών του, κατά ενότητα κατάρτι¬ 
σης. 

• Μετά από κάθε εκπαιδευτική ώρα (45') ή μετά από κάθε 
δύο συνεχόμενες εκπαιδευτικές ώρες πρέπει να γίνεται διά¬ 
λειμμα δεκαπέντε λεπτών (15') της ώρας. 

• Διαλείμματα πριν την έναρξη της κατάρτισης ή μετά τη 
λήξη αυτής δεν ισχύουν. 

4. Κατάθεση επικυρωμένου αντιγράφου τίτλου σπουδών 
των εκπαιδευτών, που θα πρέπει να καλύπτει το αντικείμενο 
που διδάσκουν. 

• Πιο συγκεκριμένα οι εκπαιδευτές που έχουν ελληνική 
υπηκοότητα πρέπει να έχουν: 

• Μεταπτυχιακό τίτλο ή πτυχίο τριτοβάθμιας εκπαίδευσης 
(ΑΕΙ - ΤΕΙ) του οποίου η κτήση έγινε σε κράτος μέλος της Ευ¬ 
ρωπαϊκής Ένωσης ή 

• Μεταπτυχιακό τίτλο ή πτυχίο τριτοβάθμιας εκπαίδευσης 
(ΑΕΙ - ΤΕΙ) ή ισότιμο τίτλο σπουδών που βεβαιώνεται από το 
ΔΙΚΑΤΣΑ ή ΙΤΕ για τις περιπτώσεις κτήσης αυτού σε κράτη 
που δεν ανήκουν στην Ευρωπαϊκή Ένωση ή 

• Πτυχίο ΙΕΚ πιστοποιημένο από τον ΟΕΕΚή 

• Πτυχίο ΤΕΕ Β' Κύκλου, ΤΕΛ ή Μέσων Τεχνικών Σχολών ή 
ισότιμου τίτλου σπουδών που βεβαιώνεται από τον ΟΕΕΚ ή 

• Πτυχίο ΤΕΕ Α' Κύκλου ή ΤΕΣ ή ισότιμου τίτλου σπουδών 
που βεβαιώνεται από τον ΟΕΕΚ ή 

• Πτυχίο Κατώτερης Τεχνικής Σχολής ή ισότιμου τίτλου 
σπουδών που βεβαιώνεται από τον ΟΕΕΚή 

• Απολυτήριο Γενικού Λυκείου και να έχουν παρακολου¬ 
θήσει πρόγραμμα κατάρτισης διάρκειας τουλάχιστον 150 
ωρών στο γνωστικό αντικείμενο κατάρτισης που θα διδά¬ 
ξουν. 

Η παρακολούθηση προγράμματος κατάρτισης βεβαιώνε¬ 
ται από φορέα κατάρτισης του Δημοσίου ή από πιστοποιημέ¬ 
νο φορέα κατάρτισης όπου θα αναγράφεται ο Αριθμός Μη¬ 
τρώου Πιστοποίησης ή από φορέα κατάρτισης χωρίς πιστο¬ 
ποίηση όπου θα αναγράφεται ο αριθμός έγκρισης του 
συγκεκριμένου προγράμματος κατάρτισης. 

Σε περίπτωση που το πρόγραμμα κατάρτισης απαιτεί εκ¬ 
παιδευτές με ιδιαίτερη εξειδίκευση και ο τίτλος σπουδών 
τους (ΑΕΙ, ΤΕΙ) δεν είναι αντίστοιχος με το αντικείμενο της κα¬ 
τάρτισης, τότε πέραν του τίτλου σπουδών τους θα πρέπει να 
προσκομίσουν εναλλακτικά: 

• βεβαίωση της σχολής όπου θα αναφέρεται ότι ο συγκε¬ 
κριμένος πτυχιούχος έχει διδαχθεί αντίστοιχο μάθημα με αυ¬ 
τό που θα διδάξει ως εκπαιδευτής ή 


• βεβαίωση παρακολούθησης προγράμματος κατάρτισης 
τουλάχιστον 50 ωρών στο γνωστικό αντικείμενο που θα διδά¬ 
ξει καθώς και βεβαίωση 3τούς τουλάχιστον επαγγελματικής 
εμπειρίας στο αντικείμενο αυτό. 

• Ειδικότερα για προγράμματα κατάρτισης που το αντικεί¬ 
μενο είναι σχετικό με την πληροφορική και τα προϊόντα λογι¬ 
σμικού, ο εισηγητής μπορεί να προσκομίσει εναλλακτικά με 
τα παραπάνω, βεβαίωση εκπαιδευτικής ικανότητας από φο¬ 
ρείς πιστοποίησης για το συγκεκριμένο αντικείμενο που θα 
διδάξει. Οι παραπάνω φορείς μπορούν να είναι δημόσιοι ή οι 
δημιουργοί των προϊόντων πληροφορικής τεχνολογίας. 

Ειδικά για την διδασκαλία ξένης γλώσσας εκτός από τους 
πτυχιούχους αντίστοιχης ειδικότητας μπορούν να διδάξουν 
και οι έχοντες επάρκεια από το Υπουργείο Εθνικής Παιδείας 
και Θρησκευμάτων. 

Δεν υποχρεούνται να προσκομίσουν τίτλο σπουδών οι κα¬ 
θηγητές των Εκπαιδευτικών Ιδρυμάτων Τριτοβάθμιας Εκπαί¬ 
δευσης (Α.Ε.Ι. και Τ.Ε.Ι.). Στη περίπτωση αυτή ο φορέας κα¬ 
τάρτισης θα πρέπει να προσκομίσει βεβαίωση από τη Γραμ- 
ματεία του αντίστοιχου Ιδρύματος, όπου θα βεβαιώνεται η 
ιδιότητατου καθηγητή στο συγκεκριμένο εκπαιδευτικό Ίδρυ¬ 
μα καθώς και το αντικείμενο το οποίο διδάσκει. 

Προκειμένου να διευκολύνεται ο έλεγχος των επικυρωμέ¬ 
νων αντιγράφων των τίτλων των εκπαιδευτών, θα πρέπει οι 
Υπηρεσίες του Ο.Α.Ε.Δ. να διατηρούν μητρώο εκπαιδευτών. 

Το μητρώο εκπαιδευτών θα είναι ένας φάκελος ο οποίος θα 
περιέχει για κάθε έναν από τους εκπαιδευτές τουλάχιστον 
ένα επικυρωμένο φωτοαντίγραφο τίτλου σπουδών. 

• Σύμφωνα με το άρθρο 5 & 11 του Ν.2690/9.3.1999 την 
επικύρωση των αντιγράφων από το πρωτότυπο, μπορεί να 
ζητήσει ο ενδιαφερόμενος από οποιαδήποτε διοικητική αρ¬ 
χή, δικηγόρο ή συμβολαιογράφο. Δεν απαιτείται επικύρωση 
αντιγράφου ή φωτοαντιγράφου αν τούτο συνοδεύεται από 
υπεύθυνη δήλωση στην οποία ο ενδιαφερόμενος βεβαιώνει 
την ακρίβεια των στοιχείων. 

5. Πίνακα επιχειρήσεων - καταρτιζομένων (Υπόδειγμα 5) 

Στον πίνακα αυτό πρέπει να συμπληρώνονται από τον φο¬ 
ρέα εκπροσώπησης των εργοδοτών όλα τα στοιχεία εκτός 
της στήλης με τίτλο "πραγματοποιηθείσες ώρες κατάρτι¬ 
σης". 

Συγκεκριμένα, αναγράφεται η επωνυμία κάθε συμμετέχου- 
σας επιχείρησης, το ονοματεπώνυμο κάθε εργαζόμενου που 
συμμετέχει εκ μέρους της στο πρόγραμμα κατάρτισης, κα¬ 
θώς και η ειδικότητα που έχει σύμφωνα με το αντικείμενο της 
εργασίας του, στη συγκεκριμένη επιχείρηση. 

Στον πίνακα αυτό, η στήλη με τίτλο "πραγματοποιηθείσες 
ώρες κατάρτισης" του κάθε καταρτιζόμενου, θα συμπληρώ¬ 
νεται και θα υπογράφεται από τον ελεγκτή μετά τη λήξη του 
προγράμματος. 

6. Μαγνητικό μέσο (δισκέτα), στην οποία θα περιέχεται σε 
μορφή θχοθΙ πίνακας πέντε στηλών μετά εξής πεδία: 

• Επώνυμο 

• Όνομα 

• Όνομα πατρός 

• Αριθμός φορολογικού μητρώου (Α.Φ.Μ.) 

• Αριθμός μητρώου ασφαλισμένου στο ΙΚΑ 


ΕΠΩΝΥΜΟ 

ΟΝΟΜΑ 

ΟΝΟΜΑ 

Α.Φ.Μ. 

Α.Μ.Α 



ΠΑΤΡΟΣ 




των ατόμων που θα λάβουν μέρος στο συγκεκριμένο πρό¬ 
γραμμα κατάρτισης, τα ονόματα των οποίων αναφέρονται 
επίσης στο Υπόδειγμα 5. 

7. Υπεύθυνη Δήλωση της επιχείρησης που αφορά τους κα¬ 
ταρτιζόμενους, σύμφωνα με την οποία κάθε συμμετέχουσα 
επιχείρηση στο πρόγραμμα κατάρτισης θα βεβαιώνει ότι οι 
καταρτιζόμενοι που αναφέρονται σ' αυτήν ήταν εργαζόμενοί 

της κατά το χρονικό διάστημα των δύο (2) μηνών που προη¬ 
γούνται του μήνα έναρξης υλοποίησης του συγκεκριμένου 
προγράμματος κατάρτισης. 

Την παραπάνω υπεύθυνη δήλωση δεν είναι υποχρεωμένοι 
να προσκομίσουν όσοι εργαζόμενοι λαμβάνουν μέρος στο 
πρόγραμμα κατάρτισης και υπάγονται σε μία από τις παρα¬ 
κάτω περιπτώσεις: 

• οι εργοδότες τους δεν καλύπτονται από φορείς εκπρο¬ 
σώπησης εργοδοτών ή 

• οι εργοδότες τους δεν επιθυμούν τη συμμετοχή τους σε 
πρόγραμμα κατάρτισης μέσω του φορέα εκπροσώπησης 
του κλάδου τους ή 

• το αντικείμενο απασχόλησής τους δεν τους επιτρέπει να 
έχουν σταθερό εργοδότη αλλά καταβάλλεται γι'αυτούς η ερ- 
γοδοτική εισφορά (0,45%). 

Οι εποχικές επιχειρήσεις που επιθυμούν να καταρτίσουντο 
προσωπικό τους το χρονικό διάστημα που δεν λειτουργούν, 
θα πρέπει να προσκομίσουν υπεύθυνη δήλωση που αφορά 
τους καταρτιζόμενους, σύμφωνα με την οποία θα βεβαιώ¬ 
νουν ότι οι καταρτιζόμενοι που αναφέρονται σ' αυτήν, ήταν 
εργαζόμενοι στην συγκεκριμένη επιχείρηση κατά την προη¬ 
γούμενη περίοδο λειτουργίας αυτής (σαιζόν) και θα επανα- 
προσληφθούν την επόμενη περίοδο λειτουργίας (σαιζόν) της 
ίδιας επιχείρησης. 

Θα πρέπει να χρησιμοποιείται για το λόγο αυτό από την επι¬ 
χείρηση ΑΠΟΚΛΕΙΣΤΙΚΑ το συγκεκριμένο έντυπο το οποίο 
επισυνάπτεται στην εγκύκλιο. 

Το έντυπο αυτό ενέχει θέση Δήλωσης του Ν. 1599/1986 και 
η ακρίβεια των στοιχείων που υποβάλλονται με αυτή θα ελέγ¬ 
χεται από τον Ο.Α.Ε.Δ. με βάση τα μηχανογραφημένα στοι¬ 
χεία που έχουν υποβληθεί από τον εργοδότη στο ΙΚΑ με συ¬ 
στηματικό τρόπο. 

8. Φωτοαντίγραφο αστυνομικής ταυτότητας για κάθε κα¬ 
ταρτιζόμενο. 

9.Άδεια εργασίας για τους αλλοδαπούς εργαζόμενους 
στην Ελλάδα οι οποίοι δεν είναι υπήκοοι χωρών μελών της 
Ευρωπαϊκής Ένωσης. 

Με την κατάθεση κάθε φακέλου υλοποίησης προγράμμα¬ 
τος κατάρτισης, γίνεται άμεσα λεπτομερής έλεγχος της πλη- 
ρότητάςτου απάτην αρμόδια Υπηρεσία του ΟΑΕΔ. 

Σε περίπτωση που ο φορέας εκπροσώπησης εργοδοτών 
έχει δηλώσει ότι στο συγκεκριμένο πρόγραμμα κατάρτισης 
θα πάρουν μέρος εργαζόμενοι που θα καταρτισθούν για 
πρώτη φορά, θα γίνεται έλεγχος από την αρμόδια Υπηρεσία 
του ΟΑΕΔ στα ονόματα των καταρτιζομένων τα οποία ανα¬ 
γράφονται στο Υπόδειγμα (5) τα οποία δεν θα πρέπει να συ- 
μπεριλαμβάνονται στον πίνακα - τον οποίο έχει ήδη προσκο¬ 
μίσει ο φορέας - με τα ονόματα των εργαζομένων που κα¬ 
ταρτίσθηκαν το προηγούμενο έτος. Σε αντίθετη περίπτωση 
δεν είναι δυνατή η υλοποίηση και η αποπληρωμή του συγκε¬ 
κριμένου προγράμματος κατάρτισης. 

Όταν ο φάκελος υλοποίησης του προγράμματος αποδει- 
χθεί πλήρης και σύμφωνος με τα αναφερόμενα στην εγκύ¬ 
κλιο, η Υπηρεσία του Ο.Α.Ε.Δ. εκδίδει απόφαση δυνατότητας 
υλοποίησης του προγράμματος (συμβουλευτείτε το ΠΑΡΑΡ- 
ΤΗΜΑ 3), την οποία παραδίδει στον εκπρόσωπο του φορέα. 

Σε περίπτωση που ο φάκελος υλοποίησης του προγράμ¬ 
ματος δεν είναι πλήρης ή σύμφωνος με τα αναφερόμενα 
στην εγκύκλιο, η Υπηρεσία του Ο.Α.Ε.Δ. ζητά συμπληρωμα¬ 
τικά στοιχεία ή αντικατάσταση των υπαρχόντων. 

ΚΕΦΑΛΑΙΟ 6ο 

• ΕΛΕΓΧΟΣ ΤΩΝ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Ο Ο.Α.Ε.Δ. μέσω των ελεγκτών υπαλλήλων του, ελέγχειτην 
υλοποίηση κάθε προγράμματος κατάρτισης 


Με την υπ’ αριθμ. 2/34255/0022/7.6.2001 κοινή απόφαση 
Υπουργών Οικονομικών-Εργασίας και Κοινωνικών Ασφαλί¬ 
σεων, όπως τροποποιήθηκε και ισχύει κάθε φορά, και με τη 
με αριθμ. Β118616/13.7.2001 απόφαση του Διοικητή ΟΑΕΔ, 
καθορίζονται η διαδικασία, τα όργανα, και οι κατηγορίες των 
ελέγχων σχετικά με την διενέργεια ελέγχων σε προγράμμα¬ 
τα κατάρτισης και απασχόλησης. 

ΚΕΦΑΛΑΙΟ 7ο 

• ΔΙΑΔΙΚΑΣΙΑ ΕΝΣΤΑΣΗΣ: 

Ο φορέας εκπροσώπησης των εργοδοτών έχει τη δυνατό¬ 
τητα εντός είκοσι (20) ημερών από την ημερομηνία παραλα¬ 
βής της αρνητικής έκθεσης ελέγχου, να υποβάλει ένσταση 
στην Υπηρεσία που έχει υποβληθεί ο φάκελος υλοποίησης 
μαζί με τα απαιτούμενα δικαιολογητικά για τη τεκμηρίωση 
των αναφερομένων στην ένστασή του, προκειμένου να τεθεί 
υπόψη της Επιτροπής Διαχείρισης του ΛΑΕΚ για να αποφα¬ 
σίσει την έγκριση ή την απόρριψη του προγράμματος. 

Σε περίπτωση υποβολής ένστασης, η αρμόδια Υπηρεσία 
οφείλει να τη διαβιβάσει άμεσα στη Διοίκηση, Δ/νση Α3 - Γρα¬ 
φείο ΛΑΕΚ στέλνοντας συμπληρωματικά αντίγραφο του: 

• Υποδείγματος (1) 

• Υποδείγματος (4) 

• Υποδείγματος (5) 

• Υποδείγματος (6) 

• Υποδείγματος (8) 

καθώς επίσης 

• Έγγραφο όπου, αφού ο ελεγκτής ενημερωθεί σχετικά με 
την ένσταση αναφέρει την άποψή του αναλυτικά (όπου απαι¬ 
τείται) 

• Έγγραφο με την άποψη επί της ένστασης της αρμόδιας 
Υπηρεσίας (όπου απαιτείται) 

Τα παραπάνω τίθενται υπόψη της Επιτροπής Διαχείρισης 
του ΛΑΕΚ μετά από εισήγηση της Δ/νσης Α3 για τη λήψης της 
σχετικής απόφασης. 

ΚΕΦΑΛΑΙΟ 8ο 

• ΔΙΑΔΙΚΑΣΙΑ ΑΠΟΠΛΗΡΩΜΗΣ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ 

ΥΠΟΧΡΕΩΣΕΙΣ ΦΟΡΕΑ ΕΚΠΡΟΣΩΠΗΣΗΣ ΤΩΝ ΕΡΓΟΔΟ¬ 
ΤΩΝ 

Για την αποπληρωμή των προγραμμάτων κατάρτισης που 
υλοποιήθηκαν, ο φορέας πρέπει προσκομίσει φάκελο απο¬ 
πληρωμής ο οποίος θα περιλαμβάνει τα εξής: 

1. έντυπη αίτηση αποπληρωμής για κάθε πρόγραμμα κα¬ 
τάρτισης η οποία υποβάλλεται από τον φορέα εκπροσώπη¬ 
σης των εργοδοτών όπου θα αναφέρονται αναλυτικά τα 
στοιχεία του φορέα και ότι ο φάκελος της αποπληρωμής εί¬ 
ναι πλήρης και σύμφωνος με τα αναφερόμενα στη σχετική 
εγκύκλιο του Προγράμματος κατάρτισης ΛΑΕΚ για εργαζό¬ 
μενους σε μικρές επιχειρήσεις, έτους 2004. 

• Γιατην καταβολή του ποσού της αποπληρωμής του προ¬ 
γράμματος θα γίνεται πίστωση του λογαριασμού του φορέα 
σε οποιαδήποτε τράπεζα επιθυμεί. Επισημαίνεται ότι ο συ¬ 
γκεκριμένος λογαριασμός θα πρέπει να είναι στο όνομα του 
φορέα εκπροσώπησης των εργοδοτών και μόνο. Ως εκ τού¬ 
του ο δικαιούχος φορέας θα πρέπει να δηλώνει στην αίτηση 
αποπληρωμής τον αριθμό λογαριασμού του, στον οποίο επι¬ 
θυμεί να γίνει η πίστωση του ποσού. 

2. το πρωτότυπο του παρουσιολογίου των καταρτιζομένων 
(Υπόδειγμα 6) υπογεγραμμένο από τους καταρτιζόμενους 
στις στήλες που αφορούν την προσέλευση και αποχώρησή 
τους κατά τη διάρκεια της κατάρτισης καθώς και στις στήλες 
με τίτλο "έξοδα μετακίνησης/διατροφής". 

3. το πρωτότυπο ή αντίγραφο του πίνακα επιχειρήσεων - 
καταρτιζομένων (Υπόδειγμα 5) υπογεγραμμένο από τον ελε¬ 
γκτή του Ο.Α.Ε.Δ. 

4. το πρωτότυπο ή αντίγραφο της Γενικής έκθεσης του 
προγράμματος (Υπόδειγμα 9) 

5. Υπεύθυνη Δήλωση του φορέα εκπροσώπησης εργοδο¬ 
τών, σύμφωνα με την οποία ο φορέας θα βεβαιώνει ότι 

1. θα καταβάλει εντός ενός μηνός από την αποπληρωμή 
του προγράμματος απάτην αρμόδια υπηρεσίατου Ο.Α.Ε.Δ., 
το συνολικό ποσό των ... ευρώ για τον συνολικό αριθμό των 
... καταρτιζομένων για έξοδα μετακίνησης/διατροφής, 

2. οι καταρτιζόμενοι έχουν ενημερωθεί για το χρόνο κατα¬ 
βολής του ποσού που δικαιούνται και έχουν υπογράψει το 
Υπόδειγμα (6) 

3. τα έξοδα μετακίνησης/διατροφής αφορούν τους καταρ¬ 
τιζόμενους που έλαβαν μέρος στο με αριθμ. πρωτ.πρό¬ 
γραμμα κατάρτισης το οποίο υλοποιήθηκε από τις.έως 

τις....του έτους 200... 

Για το λόγο αυτό θα πρέπει να χρησιμοποιείται από τον φο¬ 
ρέα ΑΠΟΚΛΕΙΣΤΙΚΑ το συγκεκριμένο έντυπο το οποίο επισυ¬ 
νάπτεται στην εγκύκλιο. 

6. Οι εποχικές επιχειρήσεις εφόσον κατήρτισαντο προσω¬ 
πικό τους κατά το χρονικό διάστημα που δεν λειτουργούσαν 
θα πρέπει να προσκομίσουν συμπληρωματικά σύμβαση ερ¬ 
γασίας για καθένα από τους καταρτιζόμενους, της περιόδου 
εργασίας που έπεται της περιόδου υλοποίησης του προ¬ 
γράμματος κατάρτισης. 

7. Πρωτότυπο 

α. τιμολογίου ή 

β. δελτίου παροχής υπηρεσιών ή 

γ. απόδειξης είσπραξης 

για την αιτιολόγηση της δαπάνης του προγράμματος κα¬ 
τάρτισης. 

Το παραστατικό αυτής της δαπάνης, θα εκδίδεται μετά την 
ολοκλήρωση του προγράμματος κατάρτισης από τον φορέα 
εκπροσώπησης των εργοδοτών και θα αναγράφονται σ' αυ¬ 
τά τα στοιχεία του προγράμματος κατάρτισης για το οποίο 
έχει εκδοθεί. 

Στα παραστατικά που εκδίδει ο φορέας εκπροσώπησης ερ¬ 
γοδοτών και αφορούντο κόστος της κατάρτισης, δεν θα πρέ¬ 
πει να αναγράφεται ο Φ. Π. Α. γιατί η κατάρτιση απαλλάσσεται 
του Φ.Π.Α. (Ν. 1642/1986,αρθ. 18 παρ.1). 

8. πρωτότυπο εξοφλημένο τιμολόγιο που αφορά την αγο¬ 
ρά εκπαιδευτικού εξοπλισμού. Το τιμολόγιο αυτό θα πρέπει 
να έχει εκδοθεί μέχρι και ένα μήνα πριντην ημερομηνία έναρ¬ 
ξης υλοποίησης του προγράμματος κατάρτισης για το οποίο 
υποβάλλεται. Τα στοιχεία των τιμολογίων θα πρέπει να έχουν 
συμπληρωθεί και στο Υπόδειγμα (3). 

• Δε χρηματοδοτείται η αγορά εκπαιδευτικού εξοπλισμού 
στη περίπτωση που το πρόγραμμα κατάρτισης υλοποιείται 
σε πιστοποιημένο ΚΕΚ. 

• Η χρηματοδότηση για την αγορά εκπαιδευτικού εξοπλι¬ 
σμού γίνεται μέχρι το ύψος του 70% επί της αγοραστικής 
αξίας αυτού και έως του ποσού των 2.935 Ευρώ. 

• Στο ποσό που δικαιούται να λάβει ο φορέας εκπροσώπη¬ 
σης των εργοδοτών και αφοράτην αγορά εκπαιδευτικού εξο¬ 
πλισμού δεν συμπεριλαμβάνεται ο Φ.Π.Α. που αναγράφεται 
στο τιμολόγιο. Προκειμένου να γίνει δεκτός ο Φ.Π.Α. και να 
εξοφληθεί η αξία του τιμολογίου στο σύνολό της, πρέπει ο 
φορέας να προσκομίσει βεβαίωση από τη Δ.Ο.Υ στην οποία 
ανήκει ότι δεν εμπίπτει σε καθεστώς Φ.Π.Α., άρα ο Φ.Π.Α. 
αποτελεί γι' αυτόν κόστος και επομένως μπορεί να συνυπο¬ 
λογιστεί στο κόστος αγοράς του εξοπλισμού. 

• Εκπαιδευτικό εξοπλισμό μπορεί να αποτελεί η αγορά 
Ρ/Ο, επιδιασκοπίου (Ριό)θοΙοι·), ενός Ρεχ ή ενός φωτοτυπικού 
μηχανήματος. 

• Σε περιπτώσεις που το αντικείμενο της κατάρτισης είναι 
εξειδικευμένο και απαιτείται η χρήση ενός άλλου συγκεκρι¬ 
μένου εξαρτήματος, αυτό μπορεί να αποτελέσει εκπαιδευτι¬ 


κό εξοπλισμό αρκεί η αναγκαιότητα αγοράς του να τεκμη¬ 
ριώνεται εγγράφως από τον φορέα εκπροσώπησης εργοδο¬ 
τών. 

9. Βεβαίωση ασφαλιστικής και φορολογικής ενημερότητας 
όπου απαιτείται σύμφωνα με τις εκάστοτε ισχύουσες διατάξεις. 

• ΥΠΟΒΟΛΗ ΦΑΚΕΛΟΥ ΑΠΟΠΛΗΡΩΜΗΣ 

Μετά τη λήξη του προγράμματος κατάρτισης υποβάλλεται 
πλήρης φάκελος με τα δικαιολογητικά αποπληρωμής στην 
αντίστοιχη Υπηρεσίατου Ο.Α.Ε.Δ. όπου υπάγεται τόπος υλο¬ 
ποίησης του προγράμματος. 

Η αποπληρωμή των προγραμμάτων κατάρτισης γίνεται 
απάτην αρμόδια Υπηρεσίατου Ο.Α.Ε.Δ. όπου έχει κατατεθεί 
και ο φάκελος υλοποίησης αυτών μέσα σε δύο (2) μήνες με¬ 
τά την κατάθεση του φακέλου αποπληρωμής όταν αυτός εί¬ 
ναι πλήρης. 

• ΓΕΝΙΚΕΣ ΠΑΡΑΤΗΡΗΣΕΙΣ: 

1. Τα υποδείγματα που αφορούν την αποπληρωμή πρέπει 
να συμπληρώνονται σύμφωνα με τις οδηγίες αυτών που ανα- 
φέρονται στην εγκύκλιο, να είναι ευανάγνωστα συμπληρω¬ 
μένα, να μη λείπουν σφραγίδες, να έχουν πρωτότυπες υπο¬ 
γραφές όπου απαιτείται και να είναι σωστές οι αθροίσεις. Τα 
φωτοαντίγραφα των δικαιολογητικών πρέπει να βρίσκονται 
σε άριστη κατάσταση. 

2. Οι φορείς εκπροσώπησης των εργοδοτών έχουν την 
υποχρέωση να προσκομίσουν κάθε δικαιολογητικά που θα 
τους ζητηθεί συμπληρωματικά, προς διευκόλυνση της εκκα¬ 
θάρισης του φακέλου αποπληρωμής. 

3. Σε ότι αφορά τα στοιχεία που συμπληρώνουν οι επιχειρή¬ 
σεις που συμμετέχουν σε πρόγραμμα κατάρτισης μέσω των φο¬ 
ρέων εκπροσώπησης εργοδοτών, στον ΠΙΝΑΚΑ ΚΑΤΑΡΤΙΖΟ¬ 
ΜΕΝΩΝ, θα γίνεται έλεγχος από τον Ο.Α.Ε.Δ. μέσω του Ι.Κ.Α, 
εάν έχει καταβληθεί για τους συμμετέχοντες στο πρόγραμμα 
κατάρτισης εργαζόμενους η εργοδοτική εισφορά (0,45%). 

Στις περιπτώσεις που διαπιστώνεται ότι οι επιχειρήσεις δεν 
έχουν καταβάλλει την εργοδοτική εισφορά (0,45%) για τους 
συμμετέχοντες στο πρόγραμμα ή οι καταρτιζόμενοι δεν 
έχουντην ιδιότητα του εργαζόμενου, τιμωρούνται πέραν των 
συνεπειών του νόμου "περί ψευδούς δηλώσεως" και με διετή 
αποκλεισμό τους από τα προγράμματα ΛΑΕΚ. 

ΚΕΦΑΛΑΙΟ 9ο 

• ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ: 

Οι λεπτομέρειες εφαρμογής του προγράμματος θα ορι¬ 
στούν με εγκύκλιο του Ο.Α.Ε.Δ. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 11 Αυγούστου 2004 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

-♦- 

Αριθ. 1311.11/67/04 (2) 

Ανάθεση της συνέχισης της εκτέλεσης του Τακτικού Προϋ¬ 
πολογισμού 2004 της ΡΑΟΕ, στη Διεύθυνση Οικονομικών 
Υπηρεσιών (ΔΟΥ) του Υπουργείου Εμπορικής Ναυτιλίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

(α) Το άρθρο 17του Ν. 3260/2004 (ΦΕΚΑ151) "Ρυθμίσειςτου 
Συστήματος προσλήψεων και θεμάτων Δημόσιας Διοίκησης" 

(β) Τις διατάξεις του Ν. 1558/1995 (ΦΕΚ 137Α/1985) "Κυ¬ 
βέρνηση και Κυβερνητικά όργανα" όπως τροποποιήθηκε και 
ισχύει. 

(γ) Τις διατάξειςτου Π.Δ. 242/1999 (ΦΕΚΑ' 201/1999) "Ορ¬ 
γανισμός του Υπουργείου Εμπορικής Ναυτιλίας" 

(δ) Το γεγονός ότι από την εφαρμογή της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Η συνέχιση της εκτέλεσης του Τακτικού Προϋπολογι¬ 
σμού 2004της ΡΑΘΕ, η οποία καταργείται, ανατίθεται στη Δι¬ 
εύθυνση Οικονομικών Υπηρεσιών (ΔΟΥ) του Υπουργείου 
Εμπορικής Ναυτιλίας. 


2. Τα λοιπά αρχεία της ΡΑΘΕ θα παραδοθούν στην Επιτρο¬ 
πή Ανταγωνισμού του Υπουργείου Ανάπτυξης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 16 Αυγούστου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




